Source: https://hvgorac.hu/news_feed?page=326
Timestamp: 2019-09-20 20:22:36+00:00

Document:
Döntött a kormány: mégsem lesz kivétel a vasárnapi boltbezárás alól
A kormány szerdai ülésén úgy döntött, nem támogatja azt a tervezetet, hogy újabb területeket vonjanak ki a vasárnapi boltbezárás hatálya alól. A kikötőket sem veszik ki. Döntött a kormány a vasárnapi pihenőnaphoz kapcsolódó rendeletről, nem bővítik a kivételek körét - mondta Kovács Zoltán kormányszóvivő a szerdai kormányülés után az MTI-nek. A kormányszóvivő kifejtette, hogy a kiskereskedelmi szektorban történő vasárnapi munkavégzés tilalmáról szóló 2014. évi CII. törvény felhatalmazást ad a kormánynak, hogy adott települések vagy településrészek vonatkozásában kivételeket állapítson meg.
Első fecskék - az új Ptk.-t alkalmazó első döntések
Rákerestünk a Jogkódex adatbázisában, hogy vannak-e már olyan bírósági döntések, melyek akár az új Ptk.-t, akár az új Ptké.-t hivatkozzák, és a következő hat találatot kaptuk. A 2014. március 15-én hatályba lépett Polgári Törvénykönyv (2013. évi V. törvény - Ptk.) szabályai kezdenek megjelenni a felsőbírósági döntésekben és elvi iránymutatásokban. Széles körben ismert az 1/2014. Polgári jogegységi határozat, amely az új Ptk. alkalmazása során is megfelelően irányadó, valamint a meghaladottá vált határozatokat tekinti át. Ugyancsak tájékozott a szakmai közvélemény (is) a deviza alapú fogyasztói kölcsönszerződések tisztességtelenségének megállapítására irányuló indítvány tárgyában született és nagy sajtóvisszhangot kapott 2/2014. Polgári jogegységi határozatról. Ezúttal rákerestünk a Jogkódex adatbázisában, hogy vannak-e már olyan bírósági döntések, melyek akár az új Ptk.-t, akár az új Ptké.-t hivatkozzák, és a következő hat találatot kaptuk.
A Hubertus-perben minden érdemi kérdésben elutasította a Nemzeti Földalapkezelő Szervezet keresetét az elsőfokú bíróság nem jogerős ítéletében, amelyben a felperes állami oldal szerette volna elérni egy 1992-ben kötött privatizációs szerződés teljes semmisségének kimondását - tájékoztatta Vadócz Attila, a Kaposvári Törvényszék szóvivője. Hozzátette, hogy a február elején megszületett bírósági döntés értelmében az államnak több mint 18 millió forintos perköltséget kell megfizetnie. Bártfai Beatrix, az állami oldal jogi képviselője azt mondta: az állami oldal fellebbez a döntés ellen. Az ügyben már kétszer is született közbenső ítélet, amit a másodfokú bíróság hatályon kívül helyezett, új eljárásra kötelezve a Kaposvári Törvényszéket. Az utolsó tárgyalási körben a felperes módosította a keresetét, visszavonva a hajdani szerződés jó erkölcsbe ütközésének megállapítása iránti igényét. Ezzel kapcsolatban Hubay Gyula, a Hubertus jogi képviselője hangsúlyozta: a jó erkölcsbe ütközés megállapítása a kereset azon része volt, amivel a felperes éveken át meghurcolta a nyilvánosság előtt a cég tulajdonosait, ezért az alperes ezt a lépést inkorrektnek tartja, hiszen így nem állt módjában tisztázni magát.
Végrehajtások: megváltoztatná az eljárási szabályokat a Kúria
A végrehajtási ügyekben indult perek eljárási szabályainak megváltoztatását javasolja a Kúria az Országgyűlésnek. A mostani paragrafusok bizonyos esetekben ugyanis a hitelezőknek, a bankoknak kedveznek. Ugyanakkor sokaknak érdemes lehet átgondolni: abbahagyják-e a pereskedést, vagy folytatják a félbemaradt bírósági eljárásukat - írja a Magyar Nemzet. A devizahitelügyek újabb fontos részletkérdéseit tekintette át a Kúria két szakmai, joggyakorlat-elemző csoportja. A nemrégiben lezárult vizsgálódások legfontosabb tudnivalóiról Gombos Katalin, a Kúria szóvivője elmondta, az első elemzőcsoport munkája menet közben alaposan megváltozott, a törvényhozás ugyanis tavaly nyáron, majd ősszel összesen három jogszabályt fogadott el a devizahitelek és forintkölcsönök ügyének rendezéséről. Annyi azonban a jogi elemzés alapján valószínűnek tűnik, hogy az adósok közül többeknek érdemes lehet átgondolni: abbahagyják-e a pereskedést, vagy folytatják a félbemaradt bírósági eljárásukat. Sokak számára ugyanis elfogadható lehet az az elszámolás, amelyet a bank a tavaly törvénybe iktatott rendelkezések alapján készít most el a hitelfelvevőknek.
Az ombudsman szerint a szolgálatban lévő rendőrök magántelefonjának használatát tiltó miniszteri rendelet helyett a kérdést törvényben kell szabályozni, ugyanakkor álláspontja szerint a hatályos szabályozással az alkotmányos keretek között maradt a kapcsolattartáshoz való jog korlátozása. Alapvető jogokat és kötelezettségeket csak törvény korlátozhat - emlékeztet keddi közleményében Székely László, az alapvető jogok biztosa, aki "kiegyensúlyozott, indokolt és megkülönböztetés nélküli eljárását" szorgalmazott a szolgálati kommunikációs eszköz magáncélú használatáról.
Újra kell gondolni a menekültügyi szabályozást
Mindenképpen újra kell gondolni a menekültügyi szabályozást, mert a vonatkozó törvény nem orvosolja az Európában most felvetődött problémákat - mondta Trócsányi László igazságügyi miniszter az Origónak adott, 2015. február 16-án megjelent interjújában. A miniszter szerint a menekültügyről szóló 2007. évi II. törvény csupán a menekültekkel, az oltalmazottakkal, valamint a menedéket kérőkkel foglalkozik. "Gondolkodásra késztet az, hogy lehetséges-e egy hagyományos menekültügyi jogszabállyal gazdasági migránsok ügyét jogilag kezelni" – mondta, hozzátéve, hogy problémát jelent az is, a bíróságoknak valamikor naponta 50-60 döntést kell hozniuk menekültügyi kérdésekben.
Szerdától nem lehet olyan élelmiszert forgalomba hozni Magyarországon, amely összes zsírtartalmának 100 grammjában a transzzsírsavak mennyisége meghaladja a 2 grammot. Február 18-án jár le a rendelkezés tavalyi elfogadása utáni egyéves türelmi idő, amely azokra az előre csomagolt élelmiszerekre vonatkozik, amelyeket a jogszabály életbe lépésekor már legyártottak. A rendelkezés azokra az olajokra, zsírokra, zsíremulziókra terjed ki, amelyeket önmagukban vagy valamely élelmiszer összetevőjeként szánnak a fogyasztónak. Az állati eredetű zsírokban természetesen előforduló transzzsírsavakra nem vonatkozik a szabályozás.
Csak pár napjuk lesz az érintett kereskedőknek eldönteni, hogy élnek-e a vasárnapi és éjjeli zárva tartás alóli mentesítéssel. A vonatkozó kormányrendelet még csak készül, de a tervezete szerint a boltosoknak mindössze két hetük volna arra, hogy a jegyzőnél bejelentsék, megfelelnek-e a kötelező zárva tartás alóli mentesség feltételeinek. A kormányrendelet tervezetét múlt héten küldték ki egyeztetésre. Dávid Ferenc, a Vállalkozók és Munkáltatók Országos Szövetsége főtitkára azt mondta: szerdán kapták meg a szöveget egyeztetésre és 24 óra alatt kellett volna véleményezniük azt. A kapkodás érthető: alig van idő megjelentetni a végrehajtási rendeletet, hiszen a törvény március 15-én hatályba lép - jegyzik meg a cikkben. A kereskedőknek február 27-ig kellene bejelenteniük az önkormányzatnak, ha a rendelet alapján felmentést akarnak: vagyis már most is kevesebb, mint két hetük van, pedig a jogszabályt még ki se hirdették. Ez egyébként csak olyan boltosokat érint, akik megfelelnének a feltételeknek - vagyis azokat, akik a törvény szerint nem lehetnének nyitva vasárnap vagy éjjel, de a készülő rendelet alapján viszont igen.
Az Alkotmánybíróság (Ab) a pénteki Magyar Közlönyben kihirdetett határozatában felszólította az Országgyűlést, teremtse meg a lehetőségét annak, hogy az adatminősítéseket tartalmilag, érdemben is kontrollálni lehessen. Az Ab az atlatszo.hu egyik közérdekű adatigénylésével kapcsolatban megállapította, alaptörvény-ellenes az, hogy ha egy közérdekből nyilvános adat minősített, akkor ezzel a nyilvánosságkorlátozással szemben nem lehet érvényesíteni a közérdekű adatok megismeréséhez való alapvető jogot a minősítés tartalmi felülvizsgálatát célzó eljárásban. Az Ab határozatában felhívta az Országgyűlést, hogy jogalkotói feladatának május 31-éig tegyen eleget, teremtse meg a lehetőségét annak, hogy az adatminősítéseket hatékony eljárásban, tartalmilag, érdemben is kontrollálni lehessen.
Összhangba hozza a földgázellátásról szóló törvényt az uniós rendeletekkel az a törvényjavaslat, amelyet pénteken nyújtott be az Országgyűlésnek Seszták Miklós nemzeti fejlesztési miniszter. Az Európai Unió 2009-ben elfogadott harmadik energiacsomagja előírta a határokon átnyúló átviteli hálózatokhoz való tényleges, átlátható hozzáférés biztosítására és fenntartására vonatkozó uniós üzemi és kereskedelmi szabályzatok elfogadását - szól a törvénytervezet általános indoklása. Az uniós előírásoknak megfelelően egyebek mellett a földgázrendszerek működtetésének egyik alapjául szolgáló, jelenleg július 1-jétől a következő év június 30-áig tartó gázév eltolódik, 2015-től kezdve október 1-jétől a következő év szeptember 30-áig fog tartani.
Törvényjavaslat a fogyasztói kölcsönszerződésekkel összefüggő törvények módosításáról
Az igazságügyi miniszter pénteken nyújtotta be a parlamentnek azt a törvényjavaslatot, amely módosítja a pénzügyi intézmények fogyasztói kölcsönszerződéseivel összefüggő, valamint egyéb magánjogi tárgyú törvényeket. A Kúriának a pénzügyi intézmények fogyasztói kölcsönszerződéseire vonatkozó, az intézmény jogegységi határozatával kapcsolatos egyes kérdések rendezéséről szóló 2014. évi XXXVIII. törvény, ismertebb nevén a jogegységi törvény felállította a fogyasztói kölcsönszerződések részévé vált általános szerződési feltételek (az ászf-ek) egyoldalú kamatemelést, költség-, illetve díjemelést lehetővé tevő szerződéses kikötései vonatkozásában a tisztességtelenség törvényi vélelmét. A jogegységi törvény ezzel egyidejűleg lehetővé tette a pénzügyi intézmények számára, hogy pert indítsanak a magyar állammal szemben ennek a vélelemnek a megdöntése iránt, hogy felperesként bizonyítsák az érintett szerződéses kikötések tisztességességét.
EKÁER: Újabb haladékot adott a kormány, nagy a tanácstalanság
A kormány módosítja az Elektronikus Közúti Áruforgalom Ellenőrző Rendszer szabályait: csak március 11-től kell kockázati biztosítékot nyújtaniuk a vállalkozásoknak. Enélkül a vállalkozások és a szakmai szervezetek is a sötétben tapogatóztak az EKÁER-rel kapcsolatban. A próbaüzem március elsején véget ért volna, de eddig a bejelentésig semmi hír nem érkezett a fennakadásokat, adminisztrációs anomáliákat megszüntetni hivatott jogszabálytervezetről. A gyakorlati igényeket is kielégítő szabályozás első hozadéka, az online árukövető rendszert szabályozó törvény módosításának a szövege már ma elérhető az Országgyűlés honlapján - közölte az NGM. Már a törvényjavaslat is tartalmaz egy igen lényeges, minden piaci szereplőt érintő, kedvező szabályt. Első alkalommal 2015. március 11-étől kell kockázati biztosítékot nyújtani az erre kötelezett vállalkozásoknak. A módosítás nem titkolt célja az volt, hogy még a viszonylag későn eszmélő cégek is bekerülhessenek a NAV köztartozásmentes adózói adatbázisába - tette hozzá a tárca.
Tovább perel a jegybank a devizahiteles elszámolás kapcsán
Két hónappal meghosszabbítaná a jegybank közérdekű kereset indításának határidejét az elszámoltatási törvény kapcsán a jegybank. A módosítás nélkül az MNB csak február végéig indíthatna ilyen pereket. A szerdai kormánydöntés értelmében nem e hónap végéig, hanem április 30-áig nyújthatná be a Magyar Nemzeti Bank (MNB) pénzügyi, fogyasztóvédelmi felügyelete azokat a közérdekű kereseteket, amelyek indítására a banki elszámolási törvény hatalmazza fel a felügyeletet - értesült a Napi Gazdaság. A kormánydöntést a Parlamentnek is szentesítenie kell.
Első fok: vesztett a Porsche Bank
A bíróság kötelezte a felperes pénzintézetet arra, hogy az alperesnek fizessen meg 1 854 200 forint ügyvédi munkadíjat. Elutasította a Porsche Bank Zrt. kereseti kérelmét a forinthitel-szerződések tisztességességével kapcsolatban a magyar állam ellen indított perében a Fővárosi Törvényszék pénteken kihirdetett elsőfokú ítéletében.
A bíróság elutasított a magyar állam ellen, a forinthitel-szerződések tisztességességével kapcsolatban benyújtott keresetet. A pénteken kihirdetett ítéletben a Fővárosi Törvényszék a felperes bankot egyben 5 millió 972 ezer forint perköltség megfizetésére kötelezte. Az ítélet ellen nyolc napon belül lehet fellebbezni. A bíró rövid szóbeli indoklásában az elutasítás legfontosabb okaként említette, hogy nem teljesült maradéktalanul az átláthatóság követelménye a per tárgyává tett feltételekben. Ezen belül az oklistát emelte ki a bíró, amelyben a feltételek a kezdeti időszakban még túl bizonytalanok voltak, meghatározhatatlan fogalmakat tartalmaztak, igaz, később egyre precízebbek lettek.
Részlegesen pert nyert az OTP az állam ellen
Első fokon részlegesen pert nyert az OTP Lakástakarék Zrt. a forinthitel-szerződések tisztességességével kapcsolatban a magyar állam ellen indított perében. A Fővárosi Törvényszék pénteken kihirdetett elsőfokú ítélete szerint a pénzügyi intézmény által felvetett egyik kérdésben sem látta indokoltnak előzetes döntéshozatali eljárás kezdeményezését az Európai Unió bíróságánál. A bíróság a felperest 254 ezer forint perköltség megfizetésére kötelezte.
Összhangban az uniós joggal: magyar perek magyar törvényszéken
Főszabály szerint nem ellentétes az uniós joggal az a magyar szabályozás, amelynek alapján a tisztességtelen szerződési feltételek érvénytelenségének megállapítása iránt indított pereket át kell tenni a magyar törvényszékekhez. Ezt mondta ki csütörtökön közzétett ítéletében az Európai Unió luxembourgi székhelyű bírósága. Az uniós ítélkező fórum elé került ügy két felperese, Baczó Nóra és Vizsnyiczai János István 2007-ben jelzáloggal biztosított lakásvásárlási kölcsönszerződést kötött a Raiffeisen Bankkal. A szerződésben olyan kikötés szerepelt, amely a jogviták eldöntésére - főszabály szerint - választottbíróság illetékességét kötötte ki. Baczó és Vizsnyiczai 2011-ben a kölcsönszerződés semmisségének megállapítása iránt keresetet nyújtott be a Pesti Központi Kerületi Bírósághoz. A választottbíróság kizárólagos illetékességére vonatkozó kikötés semmisségének megállapítását is kérték, és azzal érveltek, hogy olyan tisztességtelen kikötésről van szó, amely egy uniós irányelv értelmében nem kötelezheti őket.
A lendület évei után 2015 a nyugodt építkezés éve lesz a bírósági szervezetben - mondta az Országos Bírósági Hivatal (OBH) elnöke Debrecenben sajtótájékoztatón. "A bírósági szervezet életében az egyensúly az erő forrása" - tette hozzá Handó Tünde a Debreceni Ítélőtábla és a Debreceni Törvényszék összbírói értekezletét megelőző tájékoztatón, megjegyezve, hogy ezt a tárgyalóteremben is kifejezésre kell juttatni. Handó Tünde szerint "a magabiztosság, a biztonság és a szerénység kell jellemezze a 2015-ös évet", de ez az esztendő lesz a bírói és az igazságügyi alkalmazotti életpályamodell kialakításának időszaka is.
Kétszer is pénzt kap vissza 14 ezer autós
Mintegy 14 ezer autós a tavaszi elszámoláson túl 380 millió forintot kap vissza a Lombard Lízingtől a jogtalanul devizában felszámított casco-díj miatt. A finanszírozó cég jogerősen vesztett a felügyelettel szemben. Másodfokon, jogerősen pert nyert az MNB a Lombard Lízing Zrt.-vel szemben a forintalapú casco díjak jogsértően devizában történt felszámítása ügyében. A bírósági döntés nyomán a pénzügyi vállalkozásnak a fogyasztókra terhelt árfolyam-különbözetet, mintegy 380 millió forintot vissza kell fizetnie ügyfeleinek – erre az írásba foglalt ítélet kézhezvételétől számított 60 napja lesz a Lombardnak. A Fővárosi Törvényszék szóbeli indoklásában helytállónak találta az első fokú bíróság megállapítását, amely szerint a felügyeleti hatóság helyesen értelmezte a hitelintézeti törvény vonatkozó rendelkezéseit, s nem lépte túl hatáskörét abban sem, hogy a casco díjak jogsértően devizában történt felszámítása következtében fogyasztókra terhelt árfolyam-különbözet fogyasztóknak történő visszafizetésére kötelezte a pénzügyi vállalkozást.
Elsősorban magukkal tolnak ki azok az adósok, akik a bíróságon elérik hitelszerződésük semmissé nyilvánítását. A Kúria véleménye szerint ilyen esetben azonnal vissza kell fizetni, ami még tartozásból van, ráadásul kamatostul, devizakölcsön esetén piaci árfolyamon. Akár több ezer devizahiteles per végére tehet pontot a Kúria joggyakorlat-elemző csoportjának most közzétett állásfoglalása. A legfelsőbb bíróságnál arra keresték a választ, mi a teendő, ha a kölcsönszerződések valamely feltételét vagy akár az egész megállapodást egy bíróság úgy nyilvánítja érvénytelennek, hogy nincs lehetőség a hiba orvoslására.
Tételek: 6501 - 6520 / 6586 (330 oldal)

References: bíróság 
 bíróság 
 Kúria

 Kúria 
 Kúria 
 Kúria 
 bíróság 
 bíróság 
 bíróság 
 bíróság 
 Kúria 
 Kúria 
 bíróság